ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-6546/13-2017

Обреновац, 23.01.2017.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0853/2016 (1591/2016 ), за набавку: Набавка лежајева лува-ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 7**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

У неколико наврата од неколико потенцијалних понуђача Наручиоцу су постављана питања у вези текста конкурсне документације под тачком 3.6.  у којој пише:

“3.6. Полиса осигурања од опште одговорности

Понуђач је у обавези да у оквиру понуде, као доказ поузданости, за сваког произвођача чије лежајеве нуди достави изјаву произвођача котрљајних лежајева да поседује важећу полису осигурања од опште одговорности или важећу полису МБД (Мацхинерy Бреакдоwн Инсуранце) осигурања, која обухвата најмање парцијално покриће последица штете на опреми трећих лица са свотом осигурања од 500.000 евра (односно одговарајућа противвредност у другој валути), која неизоставно мора важити у Републици Србији.

У супротном, понуда ће бити одбијена као неприхватљива. „

Потенцијални понуђачи су предлагали Наручиоцу да брише ову тачку , јер она значајно смањује конкуренцију , ово осигурање значајно поскупљује цену понуђених добара , а да ризике од евентуалних штета проузроковане испорученим добром регулишу на неки од других начина , напр. гаранције за отклањање грешака у гарантном року итд. Наручилац је остао при предложеном тексту.

Поново користимо право које нам даје ЗЈН , па предложимо Наручиоцу да тачку 3.6. допуни са ставом два:

“ Наручилац може од изабраног понуђача да приликом потписивања уговора или најдаље у року од 15 дана по потписивању уговора тражи доказ (копија полисе или др.) да произвођач котрљајућих лежаја поседује важећу полису осигурања од опште одговорности или важећу полису MBD (Machinery Breakdown Insurance) осигурања. Уколико изабрани понуђач не достави тражени доказ уговор се раскида и додељује другорангираном понуђачу. „

**ОДГОВОР 1:**

У складу са ЗЈН достављање доказа није могуће након окончања поступка јавне набавке, нити је могуће након раскида уговора са изабраним понуђачем уговор доделити другорангираном, већ се мора спроводити нови поступак јавне набавке.

Како из Вашег питања произилази да није проблем набавити тражену документацију, већ да је проблем у временском периоду у ком се доставља, Наручилац може, уколико то будете захтевали, померити рок за доставу понуда за неки разуман период.

Наведена појашњења сматрају се саставним делом конкурсне документације за предметну јавну набавку